laion/Wikipedia-Exotic huggingface dataset:
גוקש דומרזו

גוקש דומרזו (Dommaraju Gukesh, נולד ב-29 במאי 2006) הוא שחמטאי הודי בדרגת רב-אמן, המדורג נכון ליוני 2024 במקום ה-6 בעולם. הוא השחמטאי השלישי הכי צעיר אי פעם שזכה בתואר רב-אמן, הצעיר ביותר שהגיע למד כושר 2750, השלישי הכי צעיר שהשתתף בתחרות המועמדים והצעיר ביותר אי פעם שניצח בה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. גוקש נולד בצ'נאי שבהודו. ב-2015 זכה גוקש באליפות אסיה לבתי ספר. ב-2018 זכה באליפות העולם לנוער עד גיל 12, ובנוסף זכה בחמש מדליות זהב באליפות אסיה לנוער לשנת 2018. במרץ 2018 זכה בתואר אמן בין-לאומי. ב-15 בינואר 2019 זכה בתואר רב-אמן, כשהוא בן 12 בלבד. ובכך הפך לשחקן השני הכי צעיר שזכה בתואר. הוא כמעט עקף את סרגיי קאריקין כרב האמן הצעיר ביותר אי פעם, אך "החמיץ" את השיא בשבעה עשר ימים. באוגוסט 2022 החל את אולימפיאדת השחמט ה-44 עם 8/8, הוא סיים עם 9/11 עם רמת ביצוע של מד כושר 2867, וזכה במדליית זהב על הלוח הראשון. באוגוסט 2023 הגיע למד כושר 2750 ובכך הפך לשחקן הצעיר ביותר אי פעם שהגיע לדירוג זה. באותו חודש השתתף בגביע העולם בשחמט והגיע עד לשלב רבע הגמר. בדצמבר 2023 העפיל לתחרות המועמדים 2024 בזכות זה שסיים ראשון מבין מי שטרם העפיל לתחרות המועמדים בסבב תחרויות פיד"ה 2023 (אנ') והפך לשחקן השלישי הצעיר ביותר שעשה זאת, כשלפניו רק בובי פישר ומגנוס קרלסן. באפריל 2024 השתתף בתחרות המועמדים וסיים במקום הראשון עם 9 נקודות מתוך 14. בכך הפך גוקש לשחקן הצעיר ביותר שמנצח בתחרות המועמדים. בעקבות זכייתו בתחרות המועמדים הוא עתיד לשחק באליפות העולם 2024 נגד אלוף העולם המכהן, דינג לירן. תחרות המועמדים 2024 מדיה וקבצים בנושא גוקש דומרזו בוויקישיתוף גוקש דומרזו, ברשת החברתית פייסבוק גוקש דומרזו, ברשת החברתית אקס (טוויטר) גוקש דומרזו, ברשת החברתית אינסטגרם גוקש דומרזו, באתר צ'סגיימס (באנגלית) גוקש דומרזו, באתר פיד"ה (באנגלית) פרופיל שחמטאי ב-chess.com https://web.archive.org/web/20190416062735/http://www.iiflwmumbaichess.com/index.php?option=com_content&view=article&id=134:gukesh%20d-the-story-behind-a-budding-talent&catid=8:news-event&Itemid=130 Scroll Staff, Chess: India’s Gukesh, Savitha Shri bag gold medals in U-12 World Cadets Championship, Scroll.in, ‏2018-11-16 (באנגלית אמריקאית) https://www.chess.com/players/gukesh-dommaraju] Gukesh D, ratings.fide.com Gukesh D, ratings.fide.com Chess-Results Server Chess-results.com - 44th Chess Olympiad 2022 Open, chess-results.com https://worldcup2023.fide.com/pairings, worldcup2023.fide.com Gukesh confirms his Candidates spot, Hindustan Times, ‏2023-12-30 (באנגלית)
דגל ליכטנשטיין

דגל ליכטנשטיין מורכב משני פסים אופקיים בצבעים כחול (למעלה) ואדום, עם כתר מוזהב בצד התורן של הפס הכחול. בין השנים 1719–1852 דגל ליכטנשטיין היה שונה מעט מהיום, את מקום הצבע הכחול תפס צבע צהוב ללא הכתר. ולאחר מכן זה שונה לצבעים שנגזרו ככל הנראה מצבעי משפחת המלוכה של הנסיכות במאה ה-18 ובין השנים 1852–1921 אותם הצבעים שבימינו היו במאונך ללא הכתר. הכתר הוסף בשנת 1937, לאחר שחברי הנבחרת האולימפית לאולימפיאדת ברלין בשנת 1936 גילו שדגל המדינה זהה לדגל האיטי. עיצוב הכתר שונה מעט בשנת 1982.[דרושה הבהרה][דרוש מקור] כאשר הדגל נתלה ממוט אופקי, יופיע הדגל בצורה שהצלב של הכתר מופנה כלפי מעלה. בדגל הטקסי של המדינה מוחלף הכתר בסמלה של ליכנטשטיין שממוקם במרכז הדגל. הדגל בין השנים 1719–1852 הדגל בין השנים 1852–1921 הדגל בין השנים 1921–1937 סמל ליכטנשטיין המנון ליכטנשטיין מדיה וקבצים בנושא דגל ליכטנשטיין בוויקישיתוף ליכטנשטיין, באתר דגלי העולם (באנגלית) דגל ליכטנשטיין, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
אי שם בבקעה

"אי שם בבקעה" הוא שיר שנכתב על ידי נח ורשואר והולחן על ידי אלה מילך-שריף ובוצע על ידי צוות הווי פיקוד המרכז והסולנית רוחמה רז בשנת 1973. השיר נכלל בתוכניתה של צוות הווי פיקוד המרכז, "פרצופים צוחקים", שיצאה בסוף 1973, מיד לאחר מלחמת יום הכיפורים. הסולנית בשיר היא רוחמה רז. העיבוד המוזיקלי לשיר (כמו לכל שירי התקליט), הוא של יוסי הורביץ. בשיר מתואר יישוב בבקעת הירדן שבו שורה הרמוניה ושלווה, אך יחד עם זאת מנגד מתוארים גדרות תיל ואווירת מלחמה מסביב. זהו השיר הראשון שמילך-שריף הלחינה והוא זה שהזניק את הקריירה שלה. מילך-שריף הלחינה עשרות יצירות מוזיקליות ובשנת 2005 זכתה בפרס ראש הממשלה למלחינים. השיר צעד במצעדי הפזמונים השבועיים של הגל הקל במרץ 1974. הוא שהה במצעד שמונה שבועות והגיע בשיאו למקום הרביעי. צוות הווי פיקוד מרכז (מתוך מפגש אמנים בבסיס חיל האוויר (1973) - אי שם בבקעה, סרטון בערוץ "רוחמה רז", באתר יוטיוב (אורך: 02:37) נח ורשואר – פזמונט, באתר pizmonet.co.il אי שם בבקעה – מילים וביצועים | מילך-שריף, אלה מלחין | מוזיקה | הספרייה הלאומית, באתר www.nli.org.il רותי קדוש, ‏"לאורך השנים נושא המוות והאובדן בא לידי ביטוי במוסיקה שלי", באתר מעריב אונליין, 5 בספטמבר 2022
פלוריקה בגדאסאר

פלוריקה בגדאסאר (ברומנית: Florica Bagdasar: ‏24 בינואר 1901 - 19 בדצמבר 1978) הייתה רופאה פסיכותרפיסטית, פוליטיקאית רומניה, האישה הראשונה שהתמנתה לתפקיד שר בממשלת רומניה. בגדאסאר נולדה בביטולה, שבצפון מקדוניה, אז באימפריה עות'מאנית, בת של המהנדס ומורה למתמטיקה סטריה צ'יומטי ושל אנאסטסיה פאפאהאג'י, שניהם ממוצא ארומני. לאחר מלחמות הבלקנים משפחת צ'יומטי עברה לרומניה, שם עבד האב כמהנדס. פלוריקה התחילה לימודים במכון פומפיליאן, אך במהלך מלחמת העולם הראשונה, לאחר כיבוש בוקרשט על ידי הגרמנים, נאלצה לקטוע אותם ולעבור עם משפחתה לאזור שטרם נכבש. היא המשיכה בלימודיה ברומן ולאחר סיומם, ב-1920, נרשמה לפקולטה לרפואה באוניברסיטת בוקרשט. לאחר סיום לימודי הרפואה והתמחות כרופא מנתחת, נישאה לדומיטרו בגדאסאר, גם הוא רופא ממוצא ארומני. הזוג הצעיר נסע להתמחות בארצות הברית, באוניברסיטת הרווארד. לבני הזוג בגדאסאר נולדה בת, מי שעתידה להיות המתמטיקאית אלכסנדרה בלו, רעייתו של סול בלו. סוף חייה של פלוריקה בגדאסאר תואר בספר "דצמבר של הדקאן", שכתב חתנה, סול בלו. מדיה וקבצים בנושא פלוריקה בגדאסאר בוויקישיתוף
מרגו

האם התכוונתם ל... המלכה מרגו – נסיכה צרפתייה אדה מרגו – פסל יהודי-הונגרי ססיל מרגו – עורך דין דרום אפריקאי יהודי מבצע מרגו – מבצע להעלאתן לישראל של גופות מעפילים שמתו בקפריסין מרגרט
סוכר דקלים

סוכר דקלים הוא ממתיק המופק מכל זן של עצי הדקל. אף שלסוכרים מדקלים שונים עשויים להיות הרכבים מעט שונים, כולם מעובדים באופן דומה וניתן להשתמש בהם לסירוגין. המינים המרכזיים להפקת סוכר הדקלים הם דקלי התמר, הניפה (אנ'), הארנגה (אנ') ודקלי הקוקוס. מין נוסף של דקל ממנו ניתן להפיק את הסוכר הוא דקל הפלמירה (Borassus spp) הגדל באפריקה, אסיה וגינאה החדשה. לעץ שימושים רבים, כגון סכך, ייצור כובעים, עץ, חומרי כתיבה ומוצרי מזון. סוכר הדקלים מופק ממוהל (טודי) מהפרחים. ישנם שני מינים של תמר המייצרים סוכר דקלים: תמר מצוי ותמר הודי (אנ'). התמר המצוי נפוץ בים התיכון ובמזרח התיכון, בעוד התמר ההודי הוא יליד אסיה, בעיקר פקיסטן והודו. את העצים מגדלים בעיקר לתמרים ולסוכר דקלים המיוצר מהמוהל של העץ. דקל הניפה (אנ') מקורו בחופים ובאזורים הטרופיים של האוקיינוס ההודי והשקט. זהו עץ הדקל היחיד שגדל במנגרובים (אנ'). רק העלים והפרחים שלו מסוגלים לצמוח מעל המים. סוכר דקלים עשוי מהמוהל שלו, העשיר בסוכר. הארנגה (אנ') מקורו באזורי החוף והטרופיים של אסיה, בעיקר סין, מלזיה ואינדונזיה. המוהל המשמש לייצור סוכר דקלים מכונה בהודו "גור" ובאינדונזיה "גולה ארן". דקל הקוקוס מניב סוכר מהמוהל של פרחיו. הוא גדל באזורי החוף של האוקיינוס ההודי והשקט. הספקים העיקריים הם תאילנד, אינדונזיה והפיליפינים. סוכר דקלים מיוצר על ידי הרתחת המוהל עד שהוא נעשה סמיך. את המוהל המבושל ניתן למכור כסירופ דקלים. הוא נמכר בבקבוקים או בקופסאות ונוטה להתעבות ולהתגבש עם הזמן. את המוהל המבושל אפשר גם להפוך למוצק ולמכור כלבנים או עוגות. צבעו יכול לנוע בין חום זהוב לחום כהה או כמעט שחור, כמו גולה ארן האינדונזית. סוכר דקלים הוא מרכיב במאכלים מתוקים ומלוחים המשמשים ברחבי אסיה, המזרח התיכון וצפון אפריקה. סוכר הדקלים ידוע בשמות ובגרסאות רבות בהתאם למרכיב שלו, שיטת הייצור או האזור בו הוא גדל. באינדונזיה הוא ידוע כ"סוכר ג'אווה" (gula jawa) ובמלזיה הוא מוכר כ"סוכר מלקה" (gula melaka). ה"גולה מלקה" מופק ממוהל ניצני פרחי הקוקוס, ולעיתים מדקלים אחרים. הוא עשוי להיות דחוס ודביק. באנגלית הוא ידוע בשם "Macca sugar", כנראה בגלל שמקורו במדינת מלאקה שבמלזיה (במלאית: Melaka). באופן מסורתי, "גולה מלקה" מיוצר על ידי מיצוי המוהל מניצן הפרחים של עץ קוקוס. מספר חריצים נחתכים לתוך הניצן שאליו נקשר סיר שנועד לאסוף את המוהל. לאחר מכן מבשלים את המוהל עד שהוא מסמיך, ומוזגים את המוהל לתוך צינורות במבוק באורך 8–10 סנטימטרים. מניחים לו להתמצק ולהפוך לגושי עוגה גליליים. בשל העבודה הרבה הכרוכה בייצור, הוא עלותו יקרה יותר מסוכר הקנים. סוכר מקלה משמש בכמה מנות מלוחות, אבל בעיקר בקינוחים ובעוגות המקומיות של אזור דרום מזרח אסיה. מדיה וקבצים בנושא סוכר דקלים בוויקישיתוף Palm Sugar in Germany Sugar palm Confessions of a Palm Sugar Addict, Saveur, ‏11 בינואר 2017
איימו קויבונן

איימו אלן קויבונן (17 באוקטובר 1917 - 12 באוגוסט 1989) היה חייל פיני במלחמת ההמשך, והמקרה הראשון המתועד של חייל שפעל תחת מינון יתר של מתאמפטמין במהלך קרב. איימו אלן קויבונן נולד באלסטארו, הדוכסות הגדולה של פינלנד, ב-17 באוקטובר 1917 לפרנס ויטורי קויבונין ואנה סופיה קויבונים. איימו היה הבכור מתוך שישה ילדים. קויבונן היה חייל פינלדי, שהוצב לפטרול סקי ב-15 במרץ 1944 יחד עם כמה חיילים פינלדים אחרים. ביום השלישי למשימתם, ב-18 במרץ, הקבוצה הותקפה והוקפה על ידי כוחות סובייטים, מהם הצליחו להימלט. קויבונן התעייף לאחר שגלש מרחק רב אך לא היה באפשרותו לעצור. הוא נשא את כל אספקת הסיור שלו של פרוויטין, או מתאמפטמין, שהונפקו על ידי הצבא, חומר ממריץ ששימש לסייע לחיילים להישאר ערים בזמן משמרת. הוא צרך את אספקת הפרוויטין בשלמותה (כ-30 כדורים), והיה לו פרץ קצר של אנרגיה, אך עד מהרה החל להזות ובסופו של דבר איבד את ההכרה. קויבונן שחזר בהמשך שהתעורר למחרת בבוקר, לבד וללא אספקה. במהלך הימים הבאים, הוא שוב נמלט מכוחות סובייטיים, נפצע ממוקש נגד אדם ושהה בתעלה שבוע כשהוא ממתין לעזרה. לאחר שגלש יותר מ-400 ק"מ (248.5 מיל), הוא נמצא ואושפז בבית חולים סמוך. קצב הלב הנמדד שלו היה כ-200 פעימות לדקה, והוא שקל 43 ק"ג (94.8 פאונד) בלבד. בשבוע בו נעלם קויבונן, הוא התקיים מניצני אורן ומעורבני סיבירי שהוא תפס ואכל נא. הוא שרד לאחר שנמצא, ונפטר ב-1989 בגיל 71. "Aimo Allan Koivunen". www.sotapolku.fi. 2016. ארכיון מ-4 בנובמבר 2018. נבדק ב-19 באוקטובר 2018. {{cite web}}: (עזרה) "Aimo Koivunen". MyHeritage.com. 27 באפריל 2022. ארכיון מ-7 בדצמבר 2022. נבדק ב-6 בדצמבר 2022. {{cite web}}: (עזרה) Länkinen, Tiina (9 במרץ 2015). "Onko mummolassa metamfetamiinia kaapin perällä? – "Ei todellakaan kannata kokeilla"". yle.fi. UUTISET. ארכיון מ-13 באוקטובר 2018. נבדק ב-19 באוקטובר 2018. {{cite web}}: (עזרה) Pruitt, Sarah (21 בנובמבר 2016). "Inside the Drug Use That Fueled Nazi Germany". www.history.com. The History Channel. ארכיון מ-26 באוקטובר 2018. נבדק ב-19 באוקטובר 2018. {{cite web}}: (עזרה) Rantanen, Miska (28 במאי 2002). "Finland: History: Amphetamine Overdose In Heat Of Combat". www.mapinc.org. Helsingin Sanomat. ארכיון מ-11 באוקטובר 2018. נבדק ב-19 באוקטובר 2018. {{cite web}}: (עזרה)
מקנזי ליטל

מקנזי ליטל (באנגלית: Mackenzie Little; נולדה ב-22 בדצמבר 1996) היא אתלטית אוסטרלית, זוכת מדליית ארד באליפות עולם (בודפשט 2023) וסגנית אלופת חבר העמים הבריטי (ברמינגהאם 2022) בהטלת כידון. ליטל נולדה ברוצ'סטר שבוויטוריה, אוסטרליה. בצעירותה התחרתה בהטלת כידון, בריצת 400 מטר משוכות ובקרב שבע. באליפות העולם עד גיל 18 שנערכה ביולי בדונצק שבאוקראינה זכתה במדליית זהב בהטלת כידון בשיא אליפות חדש של 61.47 מטר. באולימפיאדת טוקיו שנערכה באוגוסט סיימה במקום שמיני בהטלת כידון בתוצאה של 59.96 מטר. באליפות העולם שנערכה ביולי ביוג'ין שבאורגון, ארצות הברית, סיימה במקום חמישי בהטלת כידון בשיא אישי חדש של 63.22 מטר. במשחקי חבר העמים הבריטי שנערכו באוגוסט בברמינגהאם שבממלכה המאוחדת זכתה במדליית כסף בהטלת כידון בשיא אישי חדש של 64.27 מטר. באליפות העולם שנערכה באוגוסט בבודפשט שבהונגריה זכתה במדליית ארד בהטלת כידון בתוצאה של 63.38 מטר, אחרי הארוקה קיטגוצ'י מיפן (66.73 מטר) ופלור רואיס מקולומביה (65.47 מטר). הטלת כידון: 66.27 מטר (2024) מקנזי ליטל, ברשת החברתית פייסבוק מקנזי ליטל, ברשת החברתית אקס (טוויטר) מקנזי ליטל, ברשת החברתית אינסטגרם מקנזי ליטל, ברשת החברתית LinkedIn מקנזי ליטל, באתר olympedia.org מקנזי ליטל, באתר התאחדות האתלטיקה הבין-לאומית
ויטסלב וסלי

ויטסלב וסלי (בצ'כית: Vítězslav Veselý; נולד ב-27 בפברואר 1983) הוא אתלט צ'כי, זוכה שתי מדליות ארד אולימפיות (לונדון 2012 וטוקיו 2020), אלוף עולם (מוסקבה 2012) ואלוף אירופה (הלסינקי 2012) בהטלת כידון. וסלי נולד בהודונין שבצ'כיה. מאמנו הוא יאן ז'לזני. באולימפיאדת בייג'ינג שנערכה באוגוסט סיים במקום 12 בהטלת כידון בתוצאה של 76.76 מטר. בשלב המוקדמות קבע שיא אישי חדש של 81.20 מטר. באליפות העולם שנערכה באוגוסט בברלין שבגרמניה סיים במקום 28 בהטלת כידון בתוצאה של 75.76 מטר. באליפות אירופה שנערכה ביולי בברצלונה שבספרד סיים במקום תשיעי בהטלת כידון בתוצאה של 77.83 מטר. באליפות העולם שנערכה בספטמבר בדאיגו שבקוריאה הדרומית סיים במקום רביעי בהטלת כידון בתוצאה של 84.11 מטר. באליפות אירופה שנערכה ביוני בהלסינקי שבפינלנד זכה במדליית זהב בהטלת כידון בתוצאה של 83.72 מטר, לפני ולרי יורדן מרוסיה (83.23 מטר) וארי מאניו מפינלנד (82.63 מטר). באולימפיאדת לונדון שנערכה באוגוסט זכה במדליית ארד בהטלת כידון בתוצאה של 83.34 מטר, אחרי קשורן וולקוט מטרינידד וטובגו (84.58 מטר) ואנטי רוסקנן מפינלנד. ראשית סיים במקום הרביעי, אולם זכה במדליית הארד לאחר פסילתו של זוכה מדליית הכסף אולכסנדר פיאנטניציה מאוקראינה (84.51 מטר), אשר הורשע באימרוץ. בשלב המוקדמות קבע שיא אישי חדש של 88.34 מטר. באליפות העולם שנערכה באוגוסט במוסקבה שברוסיה זכה במדליית זהב בהטלת כידון בתוצאה של 87.17 מטר, לפני טרו פיטקמקי מפינלנד (87.07 מטר) ודמיטרי טרבין מרוסיה (86.23 מטר). באליפות אירופה שנערכה באוגוסט בציריך שבשווייץ זכה במדליית כסף בהטלת כידון בתוצאה של 84.79 מטר, אחרי אנטי רוסקנן (88.01 מטר) ולפני טרו פיטקמקי (84.40 מטר). באליפות העולם שנערכה באוגוסט בבייג'ינג שבהרפובליקה העממית של סין סיים במקום שמיני בהטלת כידון בתוצאה של 83.13 מטר. באליפות אירופה שנערכה ביולי באמסטרדם שבהולנד זכה במדליית כסף בהטלת כידון בתוצאה של 83.59 מטר, אחרי זיגיסמונדס סירמאיס מלטביה (86.66 מטר) ולפני אנטי רוסקנן (82.44 מטר). באולימפיאדת ריו דה ז'ניירו שנערכה באוגוסט סיים במקום שביעי בהטלת כידון בתוצאה של 82.51 מטר. באליפות העולם שנערכה באוגוסט בלונדון שבממלכה המאוחדת סיים במקום 26 בהטלת כידון בתוצאה של 75.50 מטר. באולימפיאדת טוקיו שנערכה באוגוסט זכה במדליית ארד בהטלת כידון בתוצאה של 85.44 מטר, אחרי ניראז' צ'ופרה מהודו (87.58 מטר) ובן ארצו יאקוב ואדלייך (86.67 מטר). באליפות אירופה שנערכה באוגוסט במינכן שבגרמניה זכה סיים במקום רביעי בהטלת כידון בתוצאה של 84.36 מטר. הטלת כידון: 88.34 מטר (2012) מדיה וקבצים בנושא ויטסלב וסלי בוויקישיתוף ויטסלב וסלי, באתר הוועד האולימפי הבין-לאומי ויטסלב וסלי, באתר olympedia.org ויטסלב וסלי, באתר התאחדות האתלטיקה הבין-לאומית ויטסלב וסלי, באתר ליגת היהלום ויטסלב וסלי, באתר Track and Field (גברים)
אופס החתול

אופס החתול הוא ספר תמונות לילדים משנת 2008 מאת רוב סקטון. על בסיס הספר צולם סרטון הנפשה קצר, בן 9 דקות בשנת 2010 על ידי אולפני Weston Woods, עם הנפשה אשר בוצעה על ידי Soup2Nuts. כיום אופס החתול היא סדרת ספרים מוצלחת אשר תורגמה לשפות רבות ברחבי העולם. בשנת 2024 תורגמו לעברית כמה מספרי הסדרה על ידי הוצאה לאור בינלאומית - קלוור ספרים. אופס החתול וחבריו חיים באושר ושמחה. הם עורכים מסיבות ביחד, רוכבים על כריות לאורך המסדרונות בגשם, יוצאים לטיולים וכותבים שירים ללהקת הרוק שלהם. אופס החתול כל כך מפחד מהיום הראשון שלו בבית הספר לחתולים שזנבו זז בדאגה. הוא צריך חבר תומך, אז הוא לוקח איתו לבית הספר את חיית המחמד שלו, עכבר בשם סימור. גברת Wimpydimple מכסה נושאים רבים, כמו הערכה עצמית וטבע. כשסימור יוצא מקופסת האוכל של אופס, החתולים רודפים אחריו. המורה מציל את סימור. ביום השני, הזנב של אופס נע בהתרגשות. אופס החתול באתר תלתן ספרים אופס החתול, באתר OCLC (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אופס החתול".
ג'ון ג'ונס (פירושונים)

האם התכוונתם ל... אישים ג'ון ג'ונס (Jon Jones‏; יליד 1987) – לוחם אמנויות לחימה משולבות מקצועי ג'ון א' ג'ונס השלישי (John Edward Jones III‏; יליד 1955) – משפטן אמריקאי, לשעבר שופט מחוזי וכיום נשיא קולג' דיקינסון דמויות ג'ון ג'ונס (J'onn J'onzz) – הצייד ממאדים, גיבור-על של DC קומיקס (הוצג לראשונה ב–1955)
טריטוריית נבדה

טריטוריית נבדה הייתה טריטוריה מאוגדת מאורגנת של ארצות הברית שהתקיימה מ-2 במרץ 1861, עד 31 באוקטובר 1864, אז התקבלה לאיחוד כמדינת נבדה. לפני הקמתה של טריטוריית נבדה, האזור היה חלק ממערב טריטוריית יוטה והיה ידוע בשם וואשו, על שם הילידים משבט וואשו. הפרדת הטריטוריה מיוטה הייתה חשובה לממשל הפדרלי בגלל נטיותיו הפוליטיות, בעוד שהאוכלוסייה עצמה רצתה להיות מופרדת בגלל איבה (ולפעמים אלימות) בין לא-מורמונים בנבדה למורמונים משאר טריטוריית יוטה. הגבול המזרחי של טריטוריית נבדה הוגדר כקו האורך ה-39 מערב מוושינגטון, אך כאשר התגלו תגליות זהב במזרח, ביקשה המשלחת הטריטוריאלית של נבדה לקונגרס להזיז את הגבול מזרחה לקו האורך ה-38, שהקונגרס העניק ב-1862. הגבול הוסט מזרחה יותר, לקו האורך ה-37, בשנת 1866, בין השאר עקב גילוי מרבצי זהב נוספים. ההסטות הללו מזרחה הרחיקו שטחים מטריטוריית יוטה. הגבול הדרומי של טריטוריית נבדה הוגדר כקו הרוחב ה-37, אך בשנת 1866 ביקשה נבדה מהקונגרס להעביר את הגבול דרומה לנהר הקולורדו. הקונגרס קיבל את הבקשה ב-1867, והעניק לנבדה את כל הקצה המערבי של טריטוריית אריזונה. אריזונה מחתה בתקיפות, אך מצאה מעט אהדה בקונגרס, בין היתר בגלל שאריזונה התיישרה עם הקונפדרציה במהלך מלחמת האזרחים. המיקום המדויק של הגבול הרצוי מצפון לדרום קליפורניה – נבדה, בין אגם טאהו והצומת עם הגבול הדרומי של אורגון בקו הרוחב ה-42, היה שנוי במחלוקת ונסקר מחדש גם במהלך המאה ה-20. הקונגרס העביר חלק מהאדמות ממערב לנהר הקולורדו, כולל מחוז פאה-אוטה, טריטוריית אריזונה למדינת נבדה ב-5 במאי 1866. חלק מהקצה הדרומי הזה של נבדה הפך למחוז קלארק בשנת 1909 ומכיל את העיר לאס וגאס. הבירה הטריטוריאלית הועברה מהבירה הזמנית של גנואה לקרסון סיטי. ג'יימס וורן ניי החליף את אייזק רופ, המושל הטריטוריאלי הזמני הראשון, והפך למושל הטריטוריאלי היחיד. מזכיר הטריטוריה היה אוריון קלמנס (אחיו הגדול של סמואל קלמנס, הידוע גם בשם מארק טוויין), שכיהן פחות או יותר כמושל בהיעדרו הקבוע של ניי. מדיה וקבצים בנושא טריטוריית נבדה בוויקישיתוף The abbreviation "N. T." was often used and can be seen on many mining claims. "California Digital Newspaper Collection". Stein, Mark (2008). How the States Got Their Shapes. HarperCollins. pp. 176–177. ISBN 978-0-06-143138-8. Brean, Henry (27 באפריל 2009). "Four Corners mistake recalls long border feud between Nevada, California". Las Vegas Review-Journal. נבדק ב-2009-04-27. {{cite news}}: (עזרה)
דיאנה מונדינו

דיאנה אלנה מונדינו (נולדה ב-8 באוגוסט 1958) היא כלכלנית ליברטריאנית, אקדמאית ופוליטיקאית ארגנטינאית, המכהנת כשרת החוץ של ארגנטינה מאז 2023 תחת הנשיא חאבייר מיליי. מונדינו נולדה בשנת 1958 בקורדובה, במשפחה ממוצא איטלקי פיימונטי, ולמדה בבית הספר הציבורי חואן זורילה דה סן מרטין (אנ'). היא למדה כלכלה באוניברסיטה הלאומית של קורדובה, שם קיבלה מדליית זהב על ביצועיה האקדמיים וממוצע הציונים הטוב ביותר. היא גם החלה דוקטורט בכלכלה, אך לא השלימה את התואר בשל בעיות בירוקרטיות. ב-1982 עברה מונדינו לספרד, והשלימה תואר שני בכלכלה ושיווק מאוניברסיטת נווארה (אנ'). עם סיום לימודיה שם בשנת 1986, מונדינו המשיכה את לימודיה בארצות הברית, והשלימה תואר שני מבית הספר לעסקים של קולומביה (אנ'), תואר בחינוך מנהלים מבית הספר לניהול ייל (אנ'), ותואר שני באתיקה מאוניברסיטת נוטרדאם. מונדינו הקימה ב-1991 את חברת Rysk Analysis, ולאחר מכן עבדה בחברות שונות, ביניהן סטנדרד אנד פורס. מונדינו עבדה באוניברסיטת UCEMA (אנ') כפרופסור למימון בתואר ראשון במנהל עסקים ושיווק. בשנת 2023 נכנסה מונדינו רשמית לפוליטיקה והתמודדה ברשימת בלה ליברטד אוונזה (אנ') במחוז בואנוס איירס. לאחר שהרשימה בה הייתה חברה השיגה 20.44% בבחירות, היא נבחרה לבית הנבחרים של ארגנטינה. כשחאבייר מיילי נבחר לנשיא, התפטרה מונדינו ממושבה בבית הנבחרים של ארגנטינה ומונתה לשרת החוץ. ב-31 באוקטובר 2023, בראיון עם העיתונאי לואיס נובארסיו, עוררה מונדינו ביקורת כשהגנה על סחר באיברים. בדומה למיליי, היא תומכת בישראל. למונדינו יש נכסים של 5,027 מיליון פזו, מה שהופך אותה לעשירה בשרי בממשלת חאביר מיליי. מדיה וקבצים בנושא דיאנה מונדינו בוויקישיתוף דיאנה מונדינו, ברשת החברתית אינסטגרם Vázquez, Bernardo (2023-05-29). "Quién es Diana Mondino, la economista que liderará la lista de diputados de Javier Milei en la Ciudad". Clarín (בספרדית). נבדק ב-2023-12-11. Página|12 (2023-12-07). "Juran los 130 diputados electos y se definen las autoridades de la Cámara | La nueva conformación del Congreso". PAGINA12 (בספרדית). נבדק ב-2023-12-11. "Quién es Diana Mondino, una economista ortodoxa que llevará las relaciones internacionales de Javier Milei". www.ambito.com. נבדק ב-2023-12-11. "Mondino comparó el Matrimonio Igualitario con "tener piojos"". Perfil (בספרדית). 2023-11-03. נבדק ב-2023-12-11. Quién es Diana Mondino, una economista ortodoxa que llevará las relaciones internacionales de Javier Milei, www.ambito.com ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דיאנה מונדינו".
לזון

לזון (בצרפתית: Liaison) הוא טכניקת בישול או תהליך המשמש בבישול הכולל הוספת חומר (חלמון, קמח, שמנת) להכנת מזון, כדי לקשור אותו, כלומר לעבות אותו, לתת לו מרקם. מאכלים נוזליים מסוימים, כגון מרק או רטבים, חייבים לקבל לעיתים יותר הומוגניות, סמיכות ומרקם. החומרים עמילן, חלמון, חמאה, שמנת וכו') הנקראים באופן כללי "מקשרים או מעבים" משמשים לעיבוי נוזלים, או לצמצום הנפח שלהם על ידי בישול עדין ולעיתים ממושך. רוטב בשאמל, למשל, עשוי מחלב רותח הקשור (מעובה) ברביכה לבנה (תערובת מבושלת של חמאה וקמח) בעוד שקרם מעובה בחלמונים וקמח. ניתן ליצור קישורים (עיבוי) לפי שני עקרונות : או על ידי שילוב של מרכיב המבוסס על עמילן כגון קמח או עמילן תירס. הרטבים מקושרים לאחר מכן על ידי פעולת החלבונים בתערובת (למשל במקרה של חלמון ביצה), או על ידי צמצום, אז אנחנו מדברים על "רטבים מעובים" על ידי צמצום. רטבים המקושרים (מעובים) בחלמון או מועשרים בקרם פרש אסורים להרתחה, אחרת הרוטב יתפרק. במקרה של קשירה (עיבוי) על ידי צמצום, איכות הרוטב הרצוי תלויה ישירות בזמן הבישול. ואכן, רוטב יין אדום, למשל, הופך לרוטב בורדלז רק אם המרקם שלו סמיך מספיק. מרקם קרוב לכך, כמו של מרק, אינו עומד בקריטריוני ההגדרה. הקישור (עיבוי) של רוטב כזה הוא אפוא כפול: תחילה באמצעות הוספת קמח (מקרה של ביף בורגיניון) או רביכה (מקרה של מאכל הביצים Oeufs en meurette (אנ')), ולאחר מכן על ידי צמצום המים באמצעות בישול על אש נמוכה. במקרים מסוימים, יש צורך לסנן את הרוטב כדי להסיר את העיבוי העודף הנראה לעין. עיבוי נוזל עם עמילן תירס למשל, יכול להוביל להופעת גושים. באופן כללי ולגימור מושלם, יש לסנן את כל הרטבים המעובים במסננת. עמילנים הם הסוג הראשון של מקשרים-מעבים. ניתן לסווג אותם לפי כוחם המעבה. לפיכך הם כוללים קמח, עמילן תירס או עמילן תפוחי אדמה, או אפילו שורש חץ (שורש החץ הוא עמילן המתקבל מקנה שורש של מספר צמחים טרופיים) או טפיוקה, ובימי הביניים לחם (מסורת ששרדה ברוטב לחם בריטי). משתמשים בקמח בעיקר כי הוא מעבה את הרוטב ומתבשל בזמן קצר יותר מאשר עמילנים אחרים. הוא הופך את הרטבים לאטומים, בניגוד לעמילן תירס ושורש החץ, שיוצרים רטבים שקופים יותר. קמח טכניקה בישול Le mot s'écrivait lian au Moyen Âge ; il est cité à de nombreuses reprises dans le Ménagier de Paris qui préconise d'utiliser le pain pour la liaison. La différence de pouvoir de liaison entre la farine peut s'égaliser ainsi : 17,5 g, soit 2 cuillères de farine équivalent à 8,75 g soit 1 cuillère de fécule de maïs.
וייסברג

וייסברג (לעיתים ויסברג) הוא שם משפחה שמקורה במילה הגרמנית Weissberg שמשמעותה "הר לבן". האם התכוונתם ל... אהרל'ה ויסברג – עיתונאי ספורט ישראלי איתי ויסברג – פוליטיקאי ישראלי אלכסנדר וייסברג-ציבולסקי – פיזיקאי יהודי אוסטרי-פולני הילה ויסברג – עיתונאית, עורכת ומגישת הסכתים ישראלית ולדימיר וייסברג – אמן, צייר ותאורטיקן יהודי-רוסי לייב וייסברג – רב יוגוסלבי
בחירות 1981

האם התכוונתם ל... הבחירות הכלליות בבלגיה, 1981 (אנ') הבחירות לכנסת העשירית הבחירות לנשיאות צרפת, 1981 (אנ')